Jaargang 2 - Nommer 2 - 2 Februarie 2004 - nuus@ngkooskaap.co.za
Hoe gaan dit met NG Kerk in PE?
Predikante se vroue detoks
Challenge for Christ
Welkom: Hierdie is die derde uitgawe van OosKaap eNuus, die tweede van 2004. Onthou: ons waardeer drie dinge:
* nuwe inskrywings en
Dus: Stuur hierdie eNuus aan vriende en moedig hulle aan om in te teken! Skryf julle nuusbrokkies en e-pos dit. Gee terugvoer. Watter soort nuus wil julle hoor? Bo
Ons hoop dat hierdie 'n bekende woord in die NG Kerk gaan word. Soveel predikante dien al jare in dieselfde gemeente, en het hulle alles daar vir die Here gegee. Daar kom 'n tyd dat mens gereed is om te skuif. Die stagnasie van die beroepstelsel in ons kerk veroorsaak egter dat 'n natuurlike, gesonde rotasieproses tot stilstand gekom het. Die kerk het hieroor nagedink, gebid en die Here se wil gesoek, want die huidige stand van sake is nie tot heil van die Sy kerk nie.
Deel van die antwoord is standplaasruiling. Leraars kan aansoek doen om van standplaas (gemeente) te verwissel. Leraars en kerkrade word in die proses by mekaar uitgebring, soek die Here se aangesig, en 'n proses van standplaasruiling word gefasiliteer. Dit geskied in 'n klimaat van absolute openheid, deursigtigheid en liefde. Standplaasruiling is nie 'n manier vir leraars of kerkrade om van mekaar ontslae te raak nie. Dit is 'n proses wat op 'n baie verantwoordelike manier voor die aangesig van God gefasiliteer moet word. Dit is natuurlik nie altyd die oplossing nie - daar is ook ander moontlikhede oop vir die kerk en haar leraars.
Ons vertrou dat stadnplaasruiling 'n algemene verskynsel, sonder enige stigma of verwyt, in ons kerk sal word. Persone wat meer inligting verlang kan met ds Jannie Nortier van Cradock, ons sinodale verteenwoordiger, kontak maak - jjn@eastcape.net Bo
Ds Ferdi Louw is op 25 Januarie in Somerset-Oos as tweede leraar bevestig. Baie, baie geluk met die nuwe diensgeleentheid, Ferdi en Alida. Mag die Here julle seën. Bo
Ds Barnard Steyn van Pearston het 'n beroep ontvang na Joubertina. Ons is saam met hulle dankbaar hieroor. Bo
Elders: Snerpend koud!
Terwyl groot dele van die land smag na koeligheid, skryf Theunis en Magda Scheepers, Christen-werkers in Istanbul, Turkye, dat die sneeu 1 meter diep voor hulle woonstel lê. Ysreën en sneeu omskep jou binne sekondes in 'n sneeuman as jy dit buite waag. Nou weet ons gaargebakte Oos-Kapenaars almal waar om gedurende die SA somer te gaan vakansie hou! Bo
Hoe gaan dit met die NG Kerk in Port Elizabeth?
In die vorige uitgawe van eNuus het ons gekyk na die landwye daling van lidmaatgetalle in die NG Kerk. In die grafiek hieronder word die lidmaatgetalle in Port Elizabeth vanaf 1985 tot 2003 aangetoon (gegewens uit die NG Kerk se Jaarboek).
Terwyl daar in 1985 22 730 en in 1997 23 844 NG belydende lidmate was, het dit in 2003 gedaal tot 20 920.
Ons dooplidmate het van 10,150 in 1985 gedaal tot 6 474 in 2003. Dit is werklik 'n skerp daling! Een wat ons in ons toekomsbeplanning moet verreken.
* Die wesenlike vraag is: Waarom? En wat kan ons daaraan doen?
Dit sal goed wees as ringe grondig oor hierdie tendens besin - want dit kom oral voor (ek sal in die toekoms ook ander areas analiseer). Hoe gaan ons dit aanspreek? Ringe kan die fondse wat op die sinodale begroting vir ringsprojekte opsygesit word kreatief gebruik om hierdie situasie aan te spreek. Dit is tyd vir grondig nadink en daadkragtig doen - op 'n wyse wat pas by wie ons kerk in Christus is.
Grafiek: Doop en belydende lidmaatgetalle in PE 1985 - 1993 Bo
Tish Steyn vertel dat al ons pedikantsvroue 'n wonderlike geleentheid het om bymekaar te kom, skoene uit te skop, en 'n opbouende tyd saam te beleef. Die scene van hierdie crime van chat en kuier is die Cradock Spa van 16-17 April 2004.
* Koste: R200 (sal kerkrade dit oorweeg om mevrou se koste te betaal - iets vir die petrol ook?).
* Aankomstyd vanaf 16:00, die program begin direk na aandete (Bring net jou eie tandeborsel en handdoek saam).
* Ons sluit net na middagete op Saterdag, 17 April af.
* Dr Chris van Wyk gaan die Myers Briggs Temperamentsindikator met die vroue hanteer, en drie praktiese temas wat daaruit voortvloei bespreek.
* Inskrywings: Daar is net plek vir 39 vroue. Skakel Tish Steyn by (042 295 2692) of Nellie Westraadt by die sinodale kantoor (041 365 3159). gedurende kantoorure. Bo
Onthou die datum: 8-11 Maart 2004. Ons sal later meer inligting bekend maak. Bo
Wil jy graag toegerus te word om 'n impak te maak op die jongmense van jou gemeenskap? Ons SJK bied 'n tienerbedieningswerkswinkel van 17-19 Februarie te Cradock Spa aan. Daar is geen koste nie, behalwe vir jou eie vervoer. Ons gaan gesels oor ons eie ervaringe, luister na adolessente se wedervaringe en verwagtinge, bronne uitruil, en inligting deel oor verskillende bedieninge en programme. Kontak Rethie van Niekerk rethie@global.co.za of Eugene Malan e&lmalan@ngkok.org vir meer inligting. Julle moet egter opskud - inskrywings sluit binne 'n dag of twee! Bo
Gemeentes wat hul Alpha-leiers wat laat oplei om die Alpha-Kursus aan te bied: neem kennis dat 'n Alpha Opleidingsdag op Saterdag, 14 Februarie, by die NG Kerk PE-Hoogland aangebied word. Skakel Iralda Oelofsen by 082 839 5002 vir meer besonderhede. Bo
Hierdie projek, gefasiliteer deur Harold Peasly van EE III, wil kerke in die PE-Uitenhage omgewing saamsnoer in 'n inisiatief om die evangelie aan almal ons die metropool en omgewing aan te bied. Gemeentes wat belangstel kan met die Challenge for Christ kantoor in PE kontak maak by trinity.baptist@ananzi.co.za. Bo